AĠENDA

It-Tlieta, 26 ta' Frar, 2019 fl-4:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Ministru għall-Enerġija u Immaniġġar tal-Ilma

Jista' l-Ministru jelenka kemm intnefqu flus minn kull entità u dipartiment li jaqa' taħtu fuq TV advertising fis-sena 2018?

L-ONOR.

JASON AZZOPARDI staqsa lill-

Ministru għall-Affarijiet Ewropej u Ugwaljanza

Tista' l-Ministru telenka kemm intnefqu flus minn kull entità u dipartiment li jaqa' taħtha fuq TV advertising fis-sena 2018?

L-ONOR.

JASON AZZOPARDI staqsa lill-

Ministru għall-Finanzi

L-ONOR.

JASON AZZOPARDI staqsa lill-

Ministru għat-Turiżmu

L-ONOR.

JASON AZZOPARDI staqsa lill-

Ministru għall-Ġustizzja, Kultura u Gvern Lokali

L-ONOR.

JASON AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

L-ONOR.

KAROL AQUILINA staqsa lill-

Ministru għat-Turiżmu

Jista' l-Ministru jwieġeb il-mistoqsija parlamentari 8313 u jgħid, mis-sena 2013 sad-data li tiġi mwieġba din il-mistoqsija parlamentari, liema kienu l-Grievances Boards li twaqqfu fi ħdan il-Ministeru għat-Turiżmu u fi ħdan l-entitajiet kollha li jaqgħu taħtu?

Jista' jgħid min kienu l-membri ta' kull wieħed mill-imsemmija bordijiet u x'remunerazzjoni rċevew l-imsemmija membri?

Jista' jgħid kemm tressqu każijiet quddiem kull bord u x'kienet id-deċiżjoni li ngħatat dwar kull każ li kellu quddiemu l-istess bord u dan mingħajr ma jindika l-isem u d-dettalji tal-persuni involuti?

Jista' jgħid x'kien l-ammont li tħallas bħala kumpens dwar kull każ li tressaq quddiem l-imsemmija bordijiet?

L-ONOR.

KAROL AQUILINA staqsa lill-

Ministru għall-Intern u Sigurtà Nazzjonali

Jista' l-Ministru jwieġeb il-mistoqsija parlamentari 8314 u jgħid, mis-sena 2013 sad-data li tiġi mwieġba din il-mistoqsija parlamentari, liema kienu l-Grievances Boards li twaqqfu fi ħdan il-Ministeru għall-Intern u s-Sigurtà Nazzjonali u fi ħdan l-entitajiet kollha li jaqgħu taħtu?

L-ONOR.

KAROL AQUILINA staqsa lill-

Jista' l-Ministru jwieġeb il-mistoqsija parlamentari 8315 u jgħid, mis-sena 2013 sad-data li tiġi mwieġba din il-mistoqsija parlamentari, liema kienu l-Grievances Boards li twaqqfu fi ħdan il-Ministeru għall-Ġustizzja, Kultura u Gvern Lokali u fi ħdan l-entitajiet kollha li jaqgħu taħtu?

L-ONOR.

KAROL AQUILINA staqsa lill-

Jista' l-Ministru jwieġeb il-mistoqsija parlamentari 8316 u jgħid, mis-sena 2013 sad-data li tiġi mwieġba din il-mistoqsija parlamentari, liema kienu l-Grievances Boards li twaqqfu fi ħdan il-Ministeru għall-Ambjent, Żvilupp Sostenibbli u Tibdil fil-Klima u fi ħdan l-entitajiet kollha li jaqgħu taħtu?

L-ONOR.

KAROL AQUILINA staqsa lill-

Ministru għall-Affarijiet Barranin u Promozzjoni tal-Kummerċ

Jista' l-Ministru jwieġeb il-mistoqsija parlamentari 8317 u jgħid, mis-sena 2013 sad-data li tiġi mwieġba din il-mistoqsija parlamentari, liema kienu l-Grievances Boards li twaqqfu fi ħdan il-Ministeru għall-Affarijiet Barranin u Promozzjoni tal-Kummerċ u fi ħdan l-entitajiet kollha li jaqgħu taħtu?

L-ONOR.

KAROL AQUILINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jwieġeb il-mistoqsija parlamentari 8318 u jgħid, mis-sena 2013 sad-data li tiġi mwieġba din il-mistoqsija parlamentari, liema kienu l-Grievances Boards li twaqqfu fi ħdan il-Ministeru għat-Trasport, l-Infrastruttura u Proġetti Kapitali u fi ħdan l-entitajiet kollha li jaqgħu taħtu?

L-ONOR.

CHRIS SAID staqsa lill-

Ministru għal Għawdex

B'referenza għat-tweġibiet għall-mistoqsijiet parlamentari 5643, 6009 u 6993, tista' l-Ministru tgħid jekk fil-perjodu minn Marzu 2013 sal-lum, kienx hemm impjegati li ngħataw kastig minimu bħalma hija twiddiba bil-miktub eċċ. għal nuqqasijiet imwettqa minnhom fid-dipartimenti u entitajiet li jaqgħu taħt il-Ministeru tagħha?

Jekk fl-affermattiv, tista' tgħid x'kien il-grad ta' kull impjegat li ngħata dan il-kastig minuri u x'tip ta' kastig minuri kien?

L-ONOR.

CHRIS SAID staqsa lill-

Ministru għal Għawdex

Tista' l-Ministru twieġeb il-mistoqsija parlamentari 7307 u tgħid kemm hemm ħaddiema li jaqgħu taħt il-Ministeru għal Għawdex li qed jagħmlu xogħol ta' tindif f'kull latrina pubblika madwar Għawdex u Kemmuna?

X'inhu l-grad ta' dawn il-ħaddiema u x'inhuma l-ħinijiet tax-xogħol tagħhom?

L-ONOR.

MARIO DE MARCO staqsa lill-

Ministru għat-Turiżmu

Jista' l-Ministru jagħti l-pakkett finanzjarju, inkluż benefiċċji, marbut ma' kull pożizzjoni tal-management fl-awtoritajiet u entitajiet li jiffurmaw parti mid-dekasteru tiegħu?

L-informazzjoni għandha tkopri l-pożizzjonijiet eżekuttivi u dawk mhux eżekuttivi sal-livell ekwivalenti ma' Assistent Direttur fis-servizz pubbliku.

L-ONOR.

MARIO DE MARCO staqsa lill-

L-ONOR.

MARIO DE MARCO staqsa lill-

Ministru għall-Ġustizzja, Kultura u Gvern Lokali

L-ONOR.

MARIO DE MARCO staqsa lill-

Ministru għall-Ambjent, Żvilupp Sostenibbli u Tibdil fil-Klima

L-ONOR.

MARIO DE MARCO staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jagħti l-pakkett finanzjarju, inkluż benefiċċji, marbut ma' kull pożizzjoni tal-management fl-awtoritajiet u entitajiet li jiffurmaw parti mid-dekasteru tiegħu?

L-ONOR.

MARIO DE MARCO staqsa lill-

L-ONOR.

CHRIS SAID staqsa lill-

Ministru għall-Finanzi

Jista' l-Ministru jgħid x'inhi r-raġuni li t-tender li ħareġ mid-Dipartiment tal-Kuntratti 'CT2263/2018 Tender for the pavement and embellishment works at St. Francis Square Victoria Gozo' ġiet irrakkomandata għall-award mat-tieni Evaluation Round?

Jista' jgħid ukoll x'inhi r-raġuni li r-Recommended Bidder ġie rrakkomandat bi prezz ta' €150,000 iktar mill-prezz li oriġinarjament kien tefa' t-tender?

L-ONOR.

CHRIS SAID staqsa lill-

B'referenza għat-tweġibiet mogħtija għall-mistoqsijiet parlamentari 8456, 8094 u 8095, ma jqisx il-Ministru li hemm urġenza pressanti li jsir il-bdil leġislattiv meħtieġ fl-iqsar żmien possibbli, dan ukoll peress li hu evidenti anke mill-istess tagħrif mogħti mill-Ministru li hemm diversi sentenzi tal-Qrati sede kostituzzjonali li qisu li l-poter ta' diversi awtoritajiet pubbliċi li jimponu penalitajiet amministrattivi huma kontra l-artikolu 39(1) tal-Kostituzzjonali, u li dawn is-sentenzi jistgħu jiġu riflessi f'każjiet simili fil-konfront ta' awtoritajiet pubbliċi oħra li għandhom il-poter li jimponu penalitajiet ta' din ix-xorta, b'konsegwenzi serji jekk din is-sitwazzjoni ma tiġix indirizzata b'mod komprensiv?

L-ONOR.

CHRIS SAID staqsa lill-

Ministru għall-Finanzi

Jista' l-Ministru jgħid kemm kienet il-paga medja f'Malta u kemm kienet il-paga medja għal dawk li jaħdmu f'Għawdex f'għeluq is-sena 2018?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid jekk il-policy li kienet saret fi żmien il-Gvern Nazzjonalista u li kienet ippubblikata fuq il-website tal-Gozo Channel dwar min għandu dritt għal free pass biex juża l-vapur tal-Gozo Channel ġietx mibdula?

Jekk ġiet mibdula, meta ġiet mibdula u fejn ġiet ippubblikata?

Tista' tpoġġi fuq il-Mejda tal-Kamra kopja tal-policy dwar min għandu dritt għal dan il-pass kif kienet fi żmien Gvern Nazzjonalista u kopja tal-policy kif inhi llum?

Tista' tara li din il-policy terġa' titpoġġa fuq il-website tal-Gozo Channel minn fejn kienet tneħħiet fil-leġiżlatura l-oħra?

L-ONOR.

Ministru għall-Finanzi

Jista' l-Ministru jgħid f'liema laqgħat barra minn pajjiżna attenda u huwa previst li jattendi tul din is-sena?

L-ONOR.

Jista' l-Ministru jgħid jekk huwiex possibbli li l-balavostri fi Triq il-Pellegrinaġġ, Bormla jitlestew?

L-ONOR.

Jista' l-Ministru jgħid jekk huwiex previst li l-Knisja ta' San Pawl Bormla tiġi restawrata u mnaddfa?

L-ONOR.

CLAUDETTE BUTTIGIEG staqsiet lill-

Ministru għall-Edukazzjoni u Xogħol

B'referenza għall-mistoqsija parlamentari 8841, jista' l-Ministru jgħid kemm kien hemm nisa minn skala 1 sa skala 5 fl-istess Ministeru u fis-servizz pubbliku kollu fl-2012?

Jista' l-Ministru jgħid ukoll jekk f'dan is-settur hemmx miri għall-Horizon 2020 u jekk iva, kemm huma dawn il-miri u jekk humiex se jintlaħqu?

L-ONOR.

CLAUDETTE BUTTIGIEG staqsiet lill-

Ministru għall-Enerġija u Immaniġġar tal-Ilma

B'referenza għall-mistoqsija parlamentari 8842, jista' l-Ministru jgħid kemm kien hemm nisa minn skala 1 sa skala 5 fl-istess Ministeru u fis-servizz pubbliku kollu fl-2012?

L-ONOR.

CLAUDETTE BUTTIGIEG staqsiet lill-

Ministru għall-Affarijiet Ewropej u Ugwaljanza

B'referenza għall-mistoqsija parlamentari 8843, jista' l-Ministru jgħid kemm kien hemm nisa minn skala 1 sa skala 5 fl-istess Ministeru u fis-servizz pubbliku kollu fl-2012?

Tista' tgħid jekk il-persentaġġ indikat minnha huwiex parti mill-miri tal-Horizon 2020 u jekk dawn il-persentaġġi humiex il-miri tal-Gvern kollu?

L-ONOR.

CLAUDETTE BUTTIGIEG staqsiet lill-

Ministru għall-Finanzi

B'referenza għall-mistoqsija parlamentari 8844, jista' l-Ministru jgħid kemm kien hemm nisa minn skala 1 sa skala 5 fl-istess Ministeru u fis-servizz pubbliku kollu fl-2012?

L-ONOR.

CLAUDETTE BUTTIGIEG staqsiet lill-

Ministru għall-Finanzi

B'referenza għall-mistoqsija parlamentari 8844, jista' l-Ministru jgħid kemm hemm nisa f'pożizzjoni ta' teħid ta' deċiżjoni fil-Bank Ċentrali?

L-ONOR.

CLAUDETTE BUTTIGIEG staqsiet lill-

B'referenza għall-mistoqsija parlamentari 8839, jista' l-Ministru jgħid kemm kien hemm nisa minn skala 1 sa skala 5 fl-istess Ministeru u fis-servizz pubbliku kollu fl-2012?

L-ONOR.

HERMANN SCHIAVONE staqsa lill-

Ministru għall-Intern u Sigurtà Nazzjonali

Jista' l-Ministru jgħid kemm kienet in-nefqa f'safar bejn Jannar 2018 u Jannar 2019?

Kemm-il safra għamel?

X'kienet l-okkażjoni?

Ma' min kien akkumpanjat għal kull safra?

L-ONOR.

HERMANN SCHIAVONE staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid kemm kienet in-nefqa f'safar bejn Jannar 2018 u Jannar 2019?

Kemm-il safra għamel?

X'kienet l-okkażjoni?

L-ONOR.

HERMANN SCHIAVONE staqsa lill-

Tista' l-Ministru tgħid kemm kienet in-nefqa f'safar bejn Jannar 2018 u Jannar 2019?

Kemm-il safra għamlet?

X'kienet l-okkażjoni?

Ma' min kienet akkumpanjata għal kull safra?

L-ONOR.

MARIO GALEA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid meta se tiġi rranġata Triq il-President Anton Buttigieg fiż-Żejtun?

Hemm il-ħsieb li ssir private road man-naħa tad-djar residenzjali minħabba l-periklu kontinwu li toffri din it-triq għar-residenti?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid jekk għandux studju/kalkolu ta' kemm huwa stmat li se jirtiraw għalliema bl-età fil-ħames snin li ġejjin?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid kemm hawn supply teachers fl-iskejjel Maltin u Għawdxin?

F'liema skejjel qegħdin?

X'qed jgħallmu?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid għaliex tkeċċa jew ġie mġiegħel jirriżenja l-individwu li d-dettalji dwaru qed jingħataw separatament minn Kap Eżekuttiv tal-Fondazzjoni Għall-Iskejjel t'Għada?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid kemm-il Kap Eżekuttiv kien hemm fil-Fondazzjoni Għall-Iskejjel t'Għada mill-2013 sal-lum?

Jista' jgħid min kienu, kemm damu fil-kariga u r-raġuni għalfejn spiċċaw mill-kariga?

X'salarju kellhom?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid hux minnu li twaqqfet task force biex tagħmel awditjar tal-operat tal-Fondazzjoni għall-Iskejjel t'Għada?

Għaliex inħass il-bżonn ta' awditjar?

Min qed jagħmel l-awditjar?

Sa meta se jkun lest ir-rapport?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid x'inhu l-eżitu tad-diskussjonijiet dwar żvilupp ta' aktar faċiltajiet sportivi fl-iskejjel tal-knisja?

MOZZJONIJIET

L-ONOR.

EDWIN VASSALLO, L-ONOR.

ROBERT CUTAJAR, L-ONOR.

RYAN CALLUS, L-ONOR.

MARTHESE PORTELLI, L-ONOR.

KAROL AQUILINA U L-ONOR.

TONI BEZZINA jipproponu:

Peress illi l-Avviż Legali 438 tal-2018 idaħħal fis-seħħ ir-Regolamenti tal-2018 dwar Art Agrikola Proprjetà tal-Gvern jillimita t-trasferiment ta' art agrikola proprjetà tal-Gvern mill-ġenituri għall-ulied jew mill-ulied għall-ġenituri, minkejja li ż-żewġ partiti rappreżentati fil-Parlament wegħdu fil-manifesti elettorali rispettivi tagħhom li jkun iffaċilitat it-trasferiment ta' art agrikola proprjetà tal-Gvern bejn bdiewa u membri tal-familja b'mod partikolari bejn l-aħwa tal-kerrej;

Peress illi l-imsemmi Avviż Legali jillimita l-possibbiltà ta' trasferiment tat-titlu tal-qbiela sa sena mill-mewt tal-kerrej u dan minkejja li l-Awtorità tal-Artijiet għandha pendenti quddiemha għadd kbir ta' talbiet għal trasferiment ta' art agrikola proprjetà tal-Gvern u li dawn it-talbiet m'għandhomx ikunu esklużi mill-possibbiltà li jkunu aċċettati;

Peress illi l-biedja għandha bżonn spazju għall-ħażna kemm tal-għodda u l-makkinarju kif ukoll tal-prodotti, il-Gvern m'għandux jieħu lura l-pussess ta' bini li jinsab f'art agrikola u li huwa fil-pussess tal-bdiewa, biex imbagħad dan il-bini jkun jista' jingħata lil terzi għal użu ieħor;

Peress illi l-Avviż Legali 438 tal-2018 jipprovdi illi l-Awtorità tal-Artijiet m'għandhiex tikkunsidra applikazzjonijiet għat-trasferiment u assenjazzjoni tat-titolu fejn fuq l-art agrikola jkun hemm bini u li l-art agrikola jew il-bini jkunu jinsabu, anke in parti, fl-iskema tal-iżvilupp jew inkella jkunu tajba għall-iżvilupp;

Peress li l-bdiewa jeħtieġu l-għajnuna kollha mill-Istat sabiex jibqgħu kompetittivi, l-iskema għal studenti li jkunu temmew l-istudji tagħhom għandha tkun estiża għal dawk li jkunu temmew studju fil-biedja f'dawn l-aħħar għaxar snin, b'rati preferenzjali ta' kera għal għaxar snin ukoll;

Peress li l-Awtorità tal-Artijiet għandha l-poter tirrifjuta applikazzjoni għal trasferiment ta' qbiela, daqstant ieħor l-applikant għandu jkollu d-dritt li jappella minn tali deċiżjoni skont dak li diġà jipprovdi l-Att dwar Artijiet tal-Gvern;

Peress li l-Kumitat ta' Konsulenza dwar l-Agrikoltura għandu l-funzjoni li jagħti parir lill-Bord tal-Gvernaturi tal-Awtorità tal-Artijiet, kull regolament magħmul mill-imsemmi kumitat għandu jkun approvat mill-Bord tal-Gvernaturi tal-Awtorità tal-Artijiet;

U peress illi l-artikolu 11 tal-Att dwar l-Intrepretazzjoni (Kap. 249 tal-Liġijiet ta' Malta) jipprovdi li regolamenti bħalma huma r-Regolamenti tal-2018 dwar Art Agrikola Proprjetà tal-Gvern – Avviż Legali 438 tal-2018 – jistgħu jiġu emendati mill-Kamra fuq mozzjoni mqiegħda fuq il-Mejda tal-Kamra fi żmien tmienja u għoxrin jum wara li r-regolamenti jkunu hekk tqiegħdu;

Għaldaqstant din il-Kamra taqbel u tirriżolvi li r-Regolamenti tal-2018 dwar Art Agrikola Proprjetà tal-Gvern – Avviż Legali 438 tal-2018 – għandhom jiġu emendati kif ġej:

Fir-regolament 2 minflok il-kliem:

"membru tal-familja" tfisser ir-raġel jew il-mara tal-kerrej, dixxendent lineari, axxendent lineari, ir-raġel, sieħeb jew koabitant tat-tifla jew il-mara, is-sieħeb jew koabitant tat-tifel, l-armla jew l-armel tal-ulied sakemm ma jerġgħux jiżżewġu.

għandhom jidħlu l-kliem:

"membru tal-familja" tfisser ir-raġel jew il-mara tal-kerrej, dixxendent lineari, axxendent lineari, il-koabitant tal-kerrej, ir-raġel, sieħeb jew koabitant tat-tifla jew il-mara, is-sieħeb jew koabitant tat-tifel, l-armla jew l-armel tal-ulied sakemm ma jerġgħux jiżżewġu, ħut il-kerrej, in-neputijiet tal-kerrej.

Ir-regolament 3 għandu jitħassar.

Ir-regolament 4 għandu jiġi numerat mill-ġdid bħala r-regolament 3.

Ir-regolament 5 għandu jiġi numerat mill-ġdid bħala r-regolament 4.

Ir-regolament 6 għandu jiġi numerat mill-ġdid bħala r-regolament 5.

Ir-regolament 7 għandu jiġi numerat mill-ġdid bħala r-regolament 6 u minflok il-kliem:

Salv id-dispożizzjoni tar-regolament 3, kull persuna li għandha art agrikola proprjetà tal-Gvern ta' Malta b'titolu validu fuq isimha tista' tapplika mal-Awtorità sabiex tittrasferixxi u tassenja d-drittijiet tagħha, jew parti minnhom fuq l-imsemmija art lill-terz b'dan illi dak it-terz għandu jkun bidwi bona fedè full-time jew part-time irreġistrat mad-Direttur tal-Agrikoltura.

għandhom jidħlu l-kliem:

Kull persuna li għandha art agrikola proprjetà tal-Gvern ta' Malta b'titolu validu fuq isimha tista' tapplika mal-Awtorità sabiex tittrasferixxi u tassenja d-drittijiet tagħha, jew parti minnhom fuq l-imsemmija art lil terz b'dan illi dak it-terz għandu jkun bidwi bona fede irreġistrat mad-Direttur tal-Agrikoltura.

Ir-regolament 8 għandu jiġi numerat mill-ġdid bħala r-regolament 7 u minflok il-kliem:

Salv id-dispożizzjoni tar-regolament 3, kull persuna li għandha art agrikola proprjetà tal-Gvern ta' Malta b'titolu validu fuq isimha, u fuq liema art agrikola jkun hemm bini, ġiebja jew bir, tista' tapplika mal-Awtorità sabiex tittrasferixxi u tassenja d-drittijiet tagħha, jew parti minnhom fuq l-imsemmija art jew bini lill-terz b'dan illi dak it-terz għandu jkun bidwi bona fedè full-time jew part-time irreġistrat mad-Direttur tal-Agrikoltura.

għandhom jidħlu l-kliem:

Kull persuna li għandha art agrikola proprjetà tal-Gvern ta' Malta b'titolu validu fuq isimha, u fuq liema art agrikola jkun hemm bini, ġiebja jew bir, tista' tapplika mal-Awtorità sabiex tittrasferixxi u tassenja d-drittijiet tagħha, jew parti minnhom fuq l-imsemmija art jew bini lil terz b'dan illi dak it-terz għandu jkun bidwi bona fede irreġistrat mad-Direttur tal-Agrikoltura.

Ir-regolament 9 għandu jiġi numerat mill-ġdid bħala r-regolament 8 u minflok il-kliem:

Iżda, fejn il-kerrej ma jiddeterminax lil min fost il-membri tal-familja għandha tgħaddi l-art, l-art għandha tgħaddi għand dak il-membru tal-familja f'din l-ordni ta' preferenza wara li ssir applikazzjoni minn għand dak il-membru tal-familja fi żmien sena mill-mewt tal-kerrej flimkien ma dikjarazzjoni ffirmata minn avukat jew nutar li l-persuna li fuqha sejra tiġi trasferita l-kirja hija hekk intitolata:

ir-raġel jew il-mara tal-kerrej;

(ċ) ir-raġel, sieħeb jew koabitant tat-tifla jew il-mara, is-sieħeb jew koabitant tat-tifel;

(d) l-armla jew l-armel tal-ulied sakemm ma jerġgħux jiżżewġu:

Iżda b'dan illi jekk aktar minn persuna waħda jaqgħu fl-istess kategorija f'din l-ordni imsemmija, l-art tista' tiġi trasferita in solidum lill dawk il-persuni wara li ssir applikazzjoni waħda minn għand dawk il-membri tal-familja fi żmien sena mill-mewt tal-kerrej flimkien ma dikjarazzjoni ffirmata minn avukat jew nutar li l-persuni li lilhom sejra tiġi trasferita l-kirja huma hekk intitolati.

għandhom jidħlu l-kliem:

Iżda, fejn il-kerrej ma jiddeterminax lil min fost il-membri tal-familja għandha tgħaddi l-art, l-art għandha tgħaddi għand dak il-membru tal-familja f'din l-ordni ta' preferenza wara li ssir applikazzjoni mingħand dak il-membru tal-familja flimkien ma' dikjarazzjoni ffirmata minn avukat jew nutar li l-persuna li fuqha sejra tiġi trasferita l-kirja hija hekk intitolata:

ir-raġel jew il-mara tal-kerrej;

(ċ) ir-raġel, sieħeb jew koabitant tat-tifla jew il-mara, is-sieħba jew koabitant tat-tifel;

(d) l-armla jew l-armel tal-ulied sakemm ma jerġgħux jiżżewġu;

(e) ħut il-kerrej;

(f) in-neputijiet tal-kerrej:

Iżda b'dan illi jekk aktar minn persuna waħda jaqgħu fl-istess kategorija f'din l-ordni msemmija, l-art tista' tiġi trasferita in solidum lil dawk il-persuni wara li ssir applikazzjoni waħda mingħand dawk il-membri tal-familja fi żmien sena mill-mewt tal-kerrej flimkien ma' dikjarazzjoni ffirmata minn avukat jew nutar li l-persuni li lilhom sejra tiġi trasferita l-kirja huma hekk intitolati.

Ir-regolament 10 għandu jiġi numerat mill-ġdid bħala r-regolament 9 u minflok il-kliem:

(1) Salv id-dispożizzjoni tar-regolament 3, persuna li jkollu art agrikola u, jew bini fuq art agrikola, proprjetà tal-Gvern ta' Malta b'titolu validu fuq isimha, miżmuma ma diversi persuni oħra in solidum bejniethom, jista jittrasferixxi s-sehem tiegħu fl-intier, jew in parti lill-terz sakemm li huwa jġib il-kunsens tal-inkwilini l-oħra kollha, liema kunsens jista jiġi miżmum biss għal raġuni valida:

għandhom jidħlu l-kliem:

(1) Salv id-dispożizzjoni tar-regolament 7, persuna li jkollha art agrikola u, jew bini fuq art agrikola, proprjetà tal-Gvern ta' Malta b'titolu validu fuq isimha, miżmuma ma' diversi persuni oħra in solidum bejniethom, jista' jittrasferixxi s-sehem tiegħu fl-intier, jew in parti lill-terz sakemm li huwa jġib il-kunsens tal-inkwilini l-oħra kollha, liema kunsens jista' jiġi miżmum biss għal raġuni valida:

Ir-regolament 11 għandu jiġi numerat mill-ġdid bħala r-regolament 10.

Ir-regolament 12 għandu jiġi numerat mill-ġdid bħala r-regolament 11 u minflok il-kliem:

Kull persuna li temmet b'suċċess kors akkademiku fi studji agrikoli fil-ħames snin preċedenti mid-dħul fis-seħħ ta' dawn ir-regolamenti tista' tingħata mill-Awtorità b'titolu ta' kiri art agrikola proprjetà tal-Gvern bil-għan li tistabbilixxi attività agrikola kif imsemmi hawn fuq.

Kull għotja ta' art għandha tkun soġġetta għall-approvazzjoni tal-Bord tal-Gvernaturi tal-Awtorità u skont dawk il-kondizzjonijiet imposti mill-imsemmi Bord liema kondizzjonijiet għandhom jiġu ppublikati.

Kull persuna li għaliha japplika dan ir-regolament għandha tibbenefika minn rata preferenzjali ta' kera għall-perjodu massimu ta' ħames snin.

għandhom jidħlu l-kliem:

Kull persuna li temmet b'suċċess kors akkademiku fi studji agrikoli fl-għaxar snin preċedenti mid-dħul fis-seħħ ta' dawn ir-regolamenti tista' tingħata mill-Awtorità b'titolu ta' kiri art agrikola proprjetà tal-Gvern bil-għan li tistabbilixxi attività agrikola kif imsemmi hawn fuq.

Kull għotja ta' art għandha tkun soġġetta għall-approvazzjoni tal-Bord tal-Gvernaturi tal-Awtorità u skont dawk il-kondizzjonijiet imposti mill-imsemmi Bord liema kondizzjonijiet għandhom jiġu ppubblikati.

Kull persuna li għaliha japplika dan ir-regolament għandha tibbenefika minn rata preferenzjali ta' kera għall-perjodu massimu ta' għaxar snin.

Ir-regolament 13 għandu jiġi numerat mill-ġdid bħala r-regolament 12 u minflok il-kliem:

L-Awtorità għandha d-dritt li tirrifjuta u tiċħad kull applikazzjoni li ssir taħt dawn ir-regolamenti fid-diskrezzjoni assoluta tagħha biss.

Dik iċ-ċaħda jew rifjut għandha tkun bil-miktub u fiha għandu jkun hemm ir-raġunijiet dettaljati għad-deċiżjoni tagħha.

għandhom jidħlu l-kliem:

Applikant aggravat bid-deċiżjoni tal-Awtorità jista' jikkontesta d-deċiżjoni meħuda mill-Awtorità kif previst fl-artikolu 57 tal-Att dwar Artijiet tal-Gvern.

Ir-regolament 14 għandu jiġi numerat mill-ġdid bħala r-regolament 13.

Ir-regolament 15 għandu jiġi numerat mill-ġdid bħala r-regolament 14 u minflok il-kliem:

(4) Apparti l-funzjonijiet diġa mogħtija permezz ta' dawn ir-regolamenti, tkun ukoll il-funzjoni tal-Kumitat ta' Konsulenza dwar l-Agrikoltura li joħroġ linji gwida li għandhom ikunu disponibbli għall-pubbliku u jagħti pariri professjonali u esperti lill-Bord tal-Awtorità fuq talbiet relatati ma dan l-Avviż.

għandhom jidħlu l-kliem:

(4) Apparti l-funzjonijiet diġà mogħtija permezz ta' dawn ir-regolamenti, tkun ukoll il-funzjoni tal-Kumitat ta' Konsulenza dwar l-Agrikoltura li bl-approvazzjoni tal-Bord tal-Awtorità joħroġ linji gwida li għandhom ikunu disponibbli għall-pubbliku u jagħti pariri professjonali u esperti lill-Bord tal-Awtorità fuq talbiet relatati ma' dan l-Avviż.

Ir-regolament 16 għandu jiġi numerat mill-ġdid bħala r-regolament 15.

Ir-regolament 17 għandu jiġi numerat mill-ġdid bħala r-regolament 16.

ORDNIJIET TAL-ĠURNATA

Abbozz Nru 75 – Abbozz ta' Liġi li jemenda l-Kodiċi tal-Liġijiet tal-Pulizija – Tieni Qari (Kont.) - Ministru għall-Intern u s-Sigurtà Nazzjonali.

Abbozz Nru 76 – Abbozz ta' Liġi dwar il-Protezzjoni tal-Minuri (Ħarsien Alternattiv) – Tieni Qari – Ministru għall-Familja, Drittijiet tat-Tfal u Solidarjetà Soċjali.

Abbozz Nru 49 – Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Tielet Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 – Abbozz ta' Liġi li jemenda l-Att dwar is-Swieq Finanzjarji – Tielet Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 60 - Abbozz ta' Liġi dwar it-Trademarks – Tielet Qari - Ministru għall-Ekonomija, Investiment u n-Negozji Żgħar.

Abbozz Nru 69 - Abbozz ta' Liġi li jemenda l-Att dwar il-Patrimonju Kulturali – Tielet Qari - Ministru għall-Ġustizzja, Kultura u Gvern Lokali.

Abbozz Nru 71 - Abbozz ta' Liġi dwar Awtorità għall-Iżvilupp Reġjonali ta' Għawdex – Votazzjoni fuq it-Tieni Qari.

25 ta' Frar 2019 SKRIVAN TAL-KAMRA

KUMITATI TAL-KAMRA

KUMITAT PERMANENTI DWAR L-AFFARIJIET BARRANIN U EWROPEJ

Il-Grupp ta' Ħidma I fi ħdan il-Kumitat Permanenti dwar l-Affarijiet Barranin u Ewropej, se jiltaqa' nhar l-Erbgħa, 27 ta' Frar, 2018 fl-4.45 pm fil-Kamra tal-Kumitati fil-Parlament il-Belt Valletta, b'din l-aġenda:-

Konferma tal-Minuti;

Konsiderazzjoni ta' proposti leġislattivi fir-rigward tal-osservanza tal-prinċipju tas-sussidjarjetà; u

Skrutinju ta' proposti leġislattivi u dokumenti oħra maħruġa mill-Kummissjoni u minn istituzzjonijiet oħra tal-Unjoni Ewropea.

KUMITAT PERMANENTI DWAR L-AMBJENT U L-IPPJANAR TAL-IŻVILUPP

Il-Kumitat Permanenti dwar l-Ambjent u l-Ippjanar tal-Iżvilupp se jiltaqa' nhar l-Erbgħa, 6 ta' Marzu, 2019 fl-4:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Abbozz Nru 65 - Abbozz ta' Liġi li Jimplimenta Miżuri tal-Estimi - Ministru għall-Finanzi.

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 56 – Abbozz ta' Liġi li jemenda l-Att dwar l-Impiegi u r-Relazzjonijiet Industrijali – Ministru għall-Affarijiet Ewropej u l-Ugwaljanza.

Abbozz Nru 70 – Abbozz ta' Liġi dwar Żoni Ħielsa f'Malta - Ministru għall-Ekonomija, Investiment u Negozji Żgħar.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

25 ta' Frar 2019 SKRIVAN TAL-KAMRA